II. A 2017-ban elért kiemelkedő kutatási és más jellegű eredmények 
a) Kiemelkedő kutatási és más jellegű eredmények
Hadronfizika. –  Megmértük az azonosított hadronok rövidtávú kétrészecske-korrelációs függvényét pp, p-Pb és periférikus Pb-Pb ütközésekben, LHC energián. A részecskéket kibocsátó forrásra kapott sugarak az 1-5 fm tartományba esnek, és a nagyon magas részecskeszámú p-Pb, valamint Pb-Pb ütközésekben érik el a legnagyobb értékeiket. A sugaraknak a részecskeszámtól és a részecskepárok transzverzális impulzustól való függése egy az ütközésekben elért egységes kritikus hadronsűrűségre utalhat. Megmértük a kétrészecske-korrelációkat √sNN= 5.02 TeV energiájú pp és Pb-Pb ütközésekben. Azt találtuk, hogy alacsony transzverzális impulzusoknál az azonos oldali jetcsúcs a legcentrálisabb eseményekben centralitástól függő módon kiszélesedik. Ez a szélesedés hasonló ahhoz, amelyet korábban a √sNN = 2.76 TeV energiájú Pb-Pb ütközésekben tapasztaltunk.
	A nagyenergiás ütközésekben keletkező összes elsődleges töltött részecske rekonstrukciójára adatanalízis-technikák egy újszerű kombinációját alkalmaztuk. Bemutattuk a módszer teljesítményét egyszeres és többszörös pp ütközésekben, valamint nehézion-ütközésekben. Jóslatokat adtunk a könnyű és nehéz kvarkok keltette nagyimpulzusú jetek szerkezetére a részecskeszám függvényében. Megmutattuk, hogy nagy részecskeszámú eseményekben vákuum-QCD hatások (pl. a sokparton-kölcsönhatások) módosíthatják a jetek szerkezetét, illetve a kétrészecske-korrelációs képeket. Bevezettünk továbbá egy részecskeszámtól független definíciót a jet karakterisztikus méretére.

II/b Párbeszéd a tudomány és a társadalom között
A kutatócsoport tagjai részt vettek a következő rendezvények szervezésében vagy lebonyolításában: Nemzetközi Részecskefizikai Diákműhely, Kutatók Éjszakája, CERN25 események a Magyar Tudományos Akadémián és az Eötvös Loránd Tudományegyetemen.

V.  Az év folyamán megjelent jelentősebb publikációk
CMS Collaboration, “Study of Bose-Einstein correlations in pp, pPb, and PbPb collisions at √sNN = 0.9–7 TeV”, Phys. Rev. C 97 (2018) 064912, IF: 3.304
F. Siklér, “A combination of analysis techniques for efficient track reconstruction of high multiplicity events in silicon detectors”, Eur. Phys. J A 54 (2018) 113, IF: 2.799
M. Varga-Kőfaragó [ALICE collaboration], “The evolution of the near-side peak in two-particle number and transverse momentum correlations in Pb-Pb collisions from ALICE”, accepted for publication at Nucl Phys A, arXiv:1807.04558 IF: 1.992
Gy. Bencédi [ALICE Collaboration], “Event-shape- and multiplicity-dependent identified particle production in pp collisions at 13 TeV with ALICE at the LHC”, accepted for publication at Nucl. Phys. A, arXiv:1807.09508 IF: 1.992